Maitse sai mõnusalt apelsinine ning kana jäi ilusti mahlane. Viimasel ajal olen üldse komistanud mitme väga hää kana küpsetamise retsepti otsa (vaieldamatu lemmik on muidugi Jamie õlletagumikuga kana) ja saan nüüd alles aru, et Talleggi maitsestatud kanade häda on selles, et need on liiga soolased. Pluss muidugi see küpsetuskott ajab mind närvi, kogu vedelik tuleb kanast välja ja kleepub selle külge ja koerale seda anda ei saa (sest lisaks soolale on ka kõik vürtsid selles vedelikus) ja üks häda ja õnnetus… Ühesõnaga, maitsestagem kanad ise ja pangem nad ahju istuma!